EkBass/fiwiki-20250220-pages-articles huggingface dataset:
Europeli

Europeli, myös saksalaistyylinen lautapeli tai designer-lautapeli, on eräs moderni lautapelien lajityyppi. Sille on tyypillistä hiottu pelimekaniikka mutta melko pinnallinen teema. Europeli kestää noin 45–90 minuuttia, ja kaikki pelaajat ovat koko pelin ajan mukana kamppailemassa voitosta. Pelaajat ovat usein vuorovaikutuksessa keskenään, mutta harvoin konfliktissa tai sodassa toisiaan vastaan. Europelit ovat usein suosittuja perhepelejä.Saari 2018, s. 116–120, 199. == Historiaa == Saksaan viittaavan nimityksen taustalla on 1970-luvulla perustettu saksalainen Spiel des Jahres -pelipalkinto, joka on nostanut saksalaisten lautapelien laatua merkittävästi. Eräs rajapyykki on vuonna 1995 ilmestynyt Catan (ensin nimellä Catanin uudisasukkaat), josta alkoi eräänlainen lautapelien uudelleennousu.Curry, Andrew: Monopoly Killer: Perfect German Board Game Redefines Genre. Wired Magazine 23.03.2009 Toinen suuren suosion saavuttanut uudenaallon lautapeli on vuonna 2000 julkaistu Carcassonne.Carcassonne 10th Anniversary Edition - Product Description. Amazon.com 26.9.2012 Ennen europelien valtakautta ”vakavat” lautapelit olivat hyvin pitkälti monimutkaisia, pitkäkestoisia ja mekaniikaltaan hieman karuja. Amerikkalainen pelisuunnittelu on sittemmin ottanut mallia saksalaisilta, ja on syntynyt näiden kahden koulukunnan yhdistelmäpelejä. Amerikkalaisiin laatupeliyrityksiin kuuluu esimerkiksi Days of Wonder, joka on peleissään panostanut niin mekaniikkaan kuin ulkonäköönkin. Vastaavasti myös eurooppalainen pelisuunnittelu on ottanut mallia amerikkalaisilta, ja näin on syntynyt lisää kahden koulukunnan yhdistelmäpelejä. Esimerkiksi yksi suosittu koulukuntia yhdistelevä pelisuunnittelija on tšekkiläinen Vlaada Chvátil.Vlaada Chvátilin Board Game Geek -pelisuunnittelijaprofiili Hänet tunnetaan peleistä kuten Through the Ages: A Story of Civilization, Space Alert ja Galaxy Trucker. Europelejä kutsutaan myös designer-peleiksi, sillä pelisuunnittelijan merkitys pelin markkinoinnissa on aikaisempaa merkittävämpi. Tunnettu suunnittelija kuten Reiner Knizia, Wolfgang Kramer tai Klaus Teuber on pelille olennainen myyntivaltti. == Piirteitä == Europeleille on tavanomaista nopeatempoisuus ja luotettava pelin kesto: jos laatikon kyljessä pelin luvataan kestävän tunnin, arvio pitää yleensä paikkansa. Pelit ovat näyttäviä ja niillä on usein värikkäät aiheet, mutta simulaatioista ei ole kyse: pelin teema on yleensä vain koristetta, eikä välttämättä liity vahvasti pelimekaniikkoihin. Perinteisten lautapelien elementtejä kuten liikkumista nopanheiton mukaan ei näissä uusissa peleissä juuri nähdä, mutta erilaisia satunnaistekijöitä on kuitenkin mukana. Voittajaa ei ratkaise vain taito, vaan myös tuuri, mutta taidolla on enemmän osaa kuin perinteisissä peleissä ja taidokkain pelaaja voittaa useammin kuin aloittelija. == Suomessa == Uuden sukupolven europelejä on suomennettu runsaasti, kuten Menolippu- sarja, Carcassonne-sarja, Uudet Löytöretket, Tikal. Carcassonnea on myyty Suomessakin kymmeniä tuhansia kappaleita.Salmela, Pekka: Lautapelien uusi aalto haastaa nopanheiton . Turun ylioppilaslehti 16/2005 == Lähteet == * === Viitteet === Luokka:Lautapelit
Kekomäki

Kekomäki voi tarkoittaa: * Eero Kekomäki (1933–2024), varatuomari, Suojelupoliisin päällikkö 1990–1996, Lemmikki Kekomäen poika * Eetu Kekomäki (ent. Johansson, 1874–1960), opettaja ja kunnallismies, Suomen ensimmäinen kaupunkineuvos * Lemmikki Kekomäki (o.s. Yrjö-Koskinen, 1902–1996), juristi ja tuomari * Paavo Kekomäki (1900–1977), juristi, Suomen korkeimman oikeuden jäsen. Luokka:Luettelot henkilöistä sukunimen mukaan
Lou Williams

Louis Tyrone ”Lou” Williams (s. 27. lokakuuta 1986 Memphis, Tennessee) on yhdysvaltalainen koripalloilija, pelipaikaltaan heittävä takamies tai pelintekijä. Vuodesta 2005 lähtien NBA:ssa, pisimpään Philadelphia 76ersissä, pelannut Williams on valittu sarjan vuoden kuudenneksi pelaajaksi vuosina 2015, 2018 sekä 2019. == Pelaajaura == Williams päätti asettua ehdolle NBA:n varaustilaisuuteen high schoolinsa päätyttyä, eli hän ei koskaan pelannut yliopistokoripalloa.http://www.espn.com/nba/news/story?id=2053466 Philadelphia 76ers varasi Williamsin NBA:han 45. vuorolla kesän 2005 varaustilaisuudessa. Hän pelasi 76ersissä seitsemän kautta ja sen jälkeen useassa muussa NBA- joukkueessa. Williams valittiin NBA:n vuoden kuudenneksi pelaajaksi Toronto Raptorsin pelaajana vuonna 2015 ja Los Angeles Clippersin pelaajana vuosina 2018 ja 2019.Basketball-Reference.com == Lähteet == * Lou Williams Stats Basketball-Reference.com * Louis Williams G-League Stats Basketball- Reference.com === Viitteet === == Aiheesta muualla == * Profiili NBA Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Jeremiah C. Sullivan

Jeremiah Cutler Sullivan (1. lokakuuta 1830 Madison, Indiana – 21. lokakuuta 1890) oli yhdysvaltalainen lakimies ja sotilas, joka palveli Pohjoisvaltioiden kenraalina Yhdysvaltain sisällissodassa. Hänen samanniminen isänsä oli Indianan osavaltion korkeimman oikeuden tuomari. Sullivan aloitti sotilasuransa valmistumalla vuonna 1848 laivastoakatemiasta Annapolisissa, jonka jälkeen hän palveli kuusi vuotta laivastossa. Yhdysvaltain sisällissodan syttymisen jälkeen Sullivan oli mukana organisoimassa Indianan 6. vapaaehtoisrykmenttiä ja hänet valittiin rykmentin kapteeniksi. Myöhemmin hänet ylennettiin everstiksi ja siirrettiin Indianan 13. vapaaehtoisrykmentin komentajaksi. Keväällä 1862 hän komensi kokonaista prikaatia James Shieldsin johtamassa divisioonassa ensimmäisessä Kernstownin taistelussa. Pian taistelun jälkeen hänet ylennettiin prikaatikenraaliksi. Sullivan työskenteli loppusodan aikana useissa eri tehtävissä komentaen muun muassa kokonaista divisioonaa Länsi-Virginiassa ja erosi armeijasta sodan lopulla toukokuussa 1865. Sullivanille ei sodan loputtua myönnetty brevet-ylennystä kenraalimajuriksi, vaikka hän olikin toiminnut pitkään divisioonan komentajan. Sodan jälkeen Sullivan asui Marylandissa, Oaklandissa ja muualla Kaliforniassa. == Lähteet == Luokka:Yhdysvaltain sisällissodan pohjoisvaltioiden kenraalit Luokka:Vuonna 1830 syntyneet Luokka:Vuonna 1890 kuolleet
GMA Network

GMA Network, Inc. on filippiiniläinen mediayhtiö, joka sijaitsee Quezon Cityssa. GMA Network on perustettu DZBB-AM-nimisenä vuonna 1950. Se muutti nimensä vuonna 1996. Yhtiö operoi useita radio- ja televisioasemia Filippiineillä, mukaan lukien GMA 7, GTV 27, Super Radyo DZBB 594 ja Barangay LS 97.1. == Televisio-ohjelmat == * 24 Oras * Saksi * Unang Hirit * Kapuso Mo, Jessica Soho * Eat Bulaga! * Prima Donnas * Bubble Gang * Pepito Manaloto == Lähteet == == Aiheesta muualla == *Viralliset sivut *
FC Cincinnati

Football Club Cincinnati on yhdysvaltalainen jalkapalloseura, jonka joukkue pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikka on Cincinnatin kaupunki Ohion osavaltiossa. Seuran pääomistaja on liikemies Carl H. Lindner III. Cincinnatille myönnettiin MLS- joukkue 29. toukokuuta 2018, ja se aloittaa pelit liigassa kaudella 2019. Kaudet 2016–2018 samanniminen joukkue pelasi USL Prossa, jossa se rikkoi kotiotteluissaan liigan yleisöennätyksen useita kertoja. Kaudella 2018 joukkue voitti liigan runkosarjan. Päätöskierroksen ottelua Indy Eleveniä vastaan seurasi 31 478 katsojaa, mikä oli jälleen ennätys. FC Cincinnati pelaa kotiottelunsa Cincinnatin yliopiston kampuksella sijaitsevalla Nippert Stadiumilla, jota käyttää myös yliopiston amerikkalaisen jalkapallon joukkue Cincinnati Bearcats. FC Cincinnatille on rakenteilla oma jalkapallostadion West Endin kaupunginosaan, minkä odotetaan valmistuvan vuonna 2021. Stadionin suunniteltu kapasiteetti on noin 26 000. == Joukkue == === Kokoonpano === Päivitetty: 19. syyskuuta 2023 == Lähteet == == Aiheesta muualla == * FC Cincinnatin sivusto Luokka:Cincinnatin urheilu Luokka:Yhdysvaltalaiset jalkapalloseurat
Richard Kind

Richard Bruce Kind (s. 22. marraskuuta 1956) on yhdysvaltalainen näyttelijä. Hän on tullut tunnetuksi sitcom-rooleistaan ohjelmissa Hulluna sinuun (Mark Devanow´n roolissa) ja Spin City (Paul Lassiterin roolissa). ==Lähteet== ==Aiheesta muualla== * Luokka:Vuonna 1956 syntyneet Luokka:Elävät henkilöt Luokka:Yhdysvaltalaiset urheiluvaikuttajat Luokka:Yhdysvaltalaiset julkisuuden henkilöt Luokka:Yhdysvaltalaiset juontajat Luokka:Yhdysvaltalaiset näyttelijät
Rosina Tengén

Anna Rosina Tengén (1. toukokuuta 1861 HelsinkiAikalaiskirja 1934, s. 676 (Viitattu 30.12.2018) – 11. marraskuuta 1943 Helsinki Kuolleita. Helsingin Sanomat, 12.11.1943, s. 2.) oli suomalainen laulaja ja laulunopettaja. Rosina Tengénin vanhemmat olivat lääninrovasti Johan Albert Tengén ja Ida Maria Tengström. Hän kävi Helsingin musiikkiopiston 1891 ja opiskeli myös Wienissä, Pariisissa ja Roomassa. Toimittuaan ensin musiikkiopiston soololaulun opettajana 1895–1896 hän ryhtyi yksityisopettajaksi. Tengénin opettajia olivat Suomessa Abraham Ojanperä, Wienissä professori Filip Forsten ja Pauline Lucca, Roomassa professori Sarapani ja Pariisissa professori Froment, Renée Richard ja Rose Caron. Hänen oppilaitaan olivat puolestaan muun muassa Anna Hagelstam, Antonietta Toini Putkonen, Aino Elenius, Karin Ehder, Eini Mårtenson, Ester Ingman, Minna Talvik-Palmgren ja Aune Varmavuori. Vaikka Tengén tuli tunnetuksi etenkin musiikkipedagogina, hän oli myös esiintyvä taiteilija. Päivästä päivään. Helsingin Sanomat, 1.5.1931, s. 8. Laulunopettajana Tengén toimi yli neljä vuosikymmentä. Päivästä päivään. Helsingin Sanomat, 1.5.1941, s. 8. ==Lähteet== ==Aiheesta muualla== *Rosina Tengénin 70-vuotispäivähaastattelu Suomen Kuvalehdessä 2.5.1931 (Tenkanen–Tengén Suku) Luokka: Suomalaiset laulajat Luokka: Suomalaiset musiikkipedagogit Luokka:Vuonna 1861 syntyneet Luokka:Vuonna 1943 kuolleet
Tornien taisto (Venäjä)

Tornien taisto on Venäjän politiikassa käytetty termi, jolla viitataan politiikan ylimmillä portailla käytyyn valtataisteluun. Tornit tarkoittavat Kremlin torneja, ja Kreml-nimitystä käytetään viittaamaan myös tähän politiikan yläkerrokseen: ”Kremlissä on monta tornia” eli Kremlin eri klaanien näkemykset ja tavoitteet ovat erilaisia. == Lähteet == Luokka:Sanonnat Luokka:Venäjän politiikka
Einari Teräskivi

Einari Anton Teräskivi, vuoteen 1915 Ståhl (9. syyskuuta 1890 HelsinkiAikalaiskirja 1934, s. 677 (Viitattu 29.12.2018) – 13. kesäkuuta 1951 Helsinki) oli Helsingin Sanomien toimittaja, lehtiyhtiön kirjapainon apulaisjohtaja, teollisuusneuvos sekä graafisen alan vaikuttaja. Teräskiven vanhemmat olivat vanginvartija Johan Wilhelm Ståhl ja Selma Sofia Fagerholm ja puoliso vuodesta 1916 Elina Maria Amann. Teräskivi tuli ylioppilaaksi 1910 ja valmistui filosofian kandidaatiksi 1914. Hän toimi Suomalaisen Kirjallisuuden Seuran arkiston amanuenssina 1910–1916 ja Helsingin Sanomien toimittajana 1916–1920 ja konttoripäällikkönä vuodesta 1920. Helsingin uusi kirjapaino -yhtiön apulaisjohtajana Teräskivi toimi 1921–1944. Hän oli myös muun muassa Sanoman ja Suomen Tietotoimiston johtokunnan jäsen, samoin kuin useiden graafisen alan järjestöjen ja yhdistysten jäsen. Teräskivi oli lisäksi perustamassa Reklaamimiesten kerhoa ja vaikutti mainosalalla. Vuonna 1942 hän toimitti Olavi Suomisen kanssa teoksen Suomen kirjapainotaidon historiaa 1900–1942. Teollisuusneuvoksen arvonimi Teräskivelle myönnettiin 1950. (Kuollut) Einari Teräskivi. Helsingin Sanomat, 14.6.1951, s. 3.Kuka kukin oli (Viitattu 30.12.2018) Teräskivi oli nuoruudessaan tunnettu hiihtäjä ja keskimatkojen juoksija, joka toimi myös Helsingin Kisa-Veikkojen sihteerinä. Ansioistaan hänet nimitettiin urheiluseuran kunniapuheenjohtajaksi. Urheilumies Einari Teräskivi. Helsingin Sanomat, 14.6.1951, s. 9. ==Lähteet== ==Aiheesta muualla== * Einari Teräskiven ruumiinsiunaus. Helsingin Sanomat, 21.6.1951, s. 3. Luokka: Suomalaiset toimittajat Luokka:Suomalaiset tietokirjailijat Luokka: Suomalaiset yritysjohtajat Luokka: Suomalaiset elinkeinoelämän vaikuttajat Luokka: Suomalaiset keskimatkojen juoksijat Luokka:Vuonna 1890 syntyneet Luokka:Vuonna 1951 kuolleet
Replikointi

Replikointi (engl. replication) tarkoittaa alkuperäisen tieteellisen tutkimuksen peruslöydösten vahvistamista uudessa tutkimuksessa eri aineistolla. Alkuperäisessä tutkimuksessa on saattanut olla pieni aineisto, ja replikoinnissa käytetään kattavampaa aineistoa. Replikoinnissa saatavat tutkimustulokset voivat poiketa alkuperäisen tutkimuksen tutkimustuloksista. Tutkimuksen replikointi ei siis tarkoita sitä että saatava samat tutkimustulokset. Se, että replikoinnissa saadaan eri tutkimustulokset kuin alkuperäisessä tutkimuksessa, ei tarkoita epäonnistumista. Replikointitutkimus voi joko negatoida () tai vahvistaa () tieteellisten tutkimusten peruslöydöksiä. Replikointitutkimuksessa saadusta peruslöydöksen vahvistumisesta käytetään englannin kielessä sanaa corroborate. Replikointitutkimuksessa saatu näyttö on yleensä heikompaa kuin alkuperäisessä tutkimuksessa saatu näyttö. Tämä tarkoittaa sitä, että replikointitutkimukset yleensä heikentävät alkuperäisen tutkimuksen todistusvoimaa. Yksittäisen tutkijan kannusteet eivät kannusta tekemään replikointitutkimuksia. Tutkijoiden kannusteet ohjaavat tekemään tutkimuksia, joissa on jotain alkuperäistä, jokin uusi löydös, jokin uusi mahdollisuus. Replikointitutkimukset kuitenkin osoittavat mikä on todennäköistä ja lisäävät tutkimusten peruslöydösten luotettavuutta. Replikointitutkimuksia julkaistaan harvoin tieteellisissä julkaisuissa. Esimerkiksi taloustieteen tieteellisissä julkaisuissa julkaistuista tutkimuksista vain 0,1 prosenttia on ollut replikointitutkimuksia vuosina 1974–2014. ==Lähteet== Luokka:Tieteellinen menetelmä
Uusittavuus

Uusittavuus (engl. reproducibility) tarkoittaa tieteellisen tutkimuksen toistamista siten että toinen tutkija voi saada alkuperäistä tutkimusta noudattamalla täsmälleen samat tutkimustulokset. Uusittavissa olevan tutkimuksen datan tulee olla sellaista että se on saatavilla. Uusittavuutta heikentää luottamuksellinen, yksityisomistuksessa oleva data. Uusittavuus koskee samasta aineistosta saatavia tutkimustuloksia. Tutkimuksen toistamista sen peruslöydösten vahvistamiseksi eri aineistolla kutsutaan replikoinniksi. Ei-uusittavuus koskee erityisesti biolääketiedettä. Yksi ei-uusittavien tutkimusten syy on vilpillisyys, mihin kannustaa tutkijan tarve julkaista korkean vaikuttavuuskertoimen julkaisussa. Muita syitä ovat koeasetelman suunnittelun virheet sekä tilastollisen analyysin virheet.S.C. Landis, S.G. Amara, K. Asadullah, C.P. Austin, R. Blumenstein, E.W. Bradley, et al. A call for transparent reporting to optimize the predictive value of preclinical research. Nature, 490 (2012), pp. 187-191Academy of Medical Sciences. Reproducibility and Reliability of Biomedical Research: Improving Research Practice (2015) Tutkimukset jotka eivät ole uusittavissa koituvat kalliiksi. Tutkimukset jotka eivät ole uusittavissa maksavat erään arvion mukaan yhdysvaltalaisille tutkijoille 28 miljardia Yhdysvaltojen dollaria vuodessa. Kustannukset johtuvat siitä että ei-uusittavuus aiheuttaa suurta tehottomuutta tieteellisessä tutkimustyössä. Tutkijat seuraavat vääriä johtolankoja. Kesällä 2016 suoritetun kyselyn perusteella tiede on kärsinyt uusittavuuskriisistä, kun tutkijat eivät ole kyenneet uusimaan kollegoidensa kokeiden tuloksia. Yli 70 prosenttia tutkijoista on yrittänyt uusia kollegansa kokeen siinä onnistumatta. Nature-julkaisu on sittemmin edellyttänyt julkaistavilta tutkimuksilta huomion kiinnittämistä siihen miten joku muu voisi uusia kokeen. Alankomaiden tiedeakatemian mukaan uusittavuudesta pitäisi tehdä normaali osa empiirisiä tieteitä. Myös Yhdysvaltojen tiedeakatemia ja Brittiläinen psykologiyhteisö ovat kiinnittäneet huomiota uusittavuuteen. ==Katso myös== *Avoin tiede *Avoin tutkimus *Avoin data ==Lähteet== ==Aiheesta muualla== *PNAS: Sackler Colloquium on Improving the Reproducibility of Scientific Research *The Academy of Medical Sciences: Reproducibility and reliability of biomedical research: improving research practice. Symposium report, October 2015 (PDF) * Tutkimuksia toistetaan liian vähän, vaikka tulosten luotettavuus sitä vaatisi: "Uudet tutkimukset ovat jännittävämpiä" Helsingin Sanomat 31.8.2015. * *Reproducible Research in Computational Science *Guidelines for Evaluating and Expressing the Uncertainty of NIST Measurement Results; appendix D *Definition of reproducibility in the IUPAC Gold Book * *Reproducible Research Planet *ReproducibleResearch.net *cTuning.org - reproducible research and experimentation in computer engineering Luokka:Tieteellinen menetelmä
Radiodiffusion Télévision Sénégalaise

thumb|RTS raportoimassa perinteisestä painikilpailusta Demba Diopin stadionilla Dakarissa. Radiodiffusion Télévision Sénégalaise (RTS) on Senegalin kansallinen yleisradioyhtiö. Senegalin yleisradiotoiminta on saanut alkunsa vuonna 1939 perustetusta Radio Dakarista. Toinen radioasema perustettiin Saint-Louisiin vuonna 1952. Radio Dakar, josta 1950-luvulla tuli osa Ranskan Länsi-Afrikan Radio Inter-AOF -ketjua, oli hengeltään ja sisällöltään ranskalainen radioasema. Afrikkalaisia kieliä käytettiin lähinnä uutislähetyksissä ja historia-aiheisissa ohjelmissa. Aseman afrikkalaistuminen alkoi vuonna 1957. Malin liittovaltion aikana se kantoi nimeä Radio Mali ja Senegalin itsenäistyttyä vuonna 1960 siitä tuli Radio Sénégal. Maan hallituksen alaisuudessa toimineella radiolla oli kaksi kanavaa, Chaîne nationale ja Chaîne internationale. Kokeellisia televisiolähetyksiä ryhdyttiin käynnistämään Unescon tuella vuonna 1963. Vuonna 1973 perustettiin radio- ja televisiotoiminnasta vastannut valtiollinen Office de Radiodiffusion Télévision du Sénégal. Viestintäkentän vapautuessa siitä tuli kansallinen mediayhtiö Radiodiffusion Télévision Sénégalaise vuonna 1992. RTS:llä on nykyään neljä radiokanavaa: ranskaksi, wolofiksi ja muilla kansallisilla kielillä toimiva Chaîne Nationale, vieraskielistä ohjelmaa välittävä Sénégal Internationale, alueradioista koostuva Chaîne Régionale ja Dakarissa toimiva RTS Mag FM. Kaikki radiolähettimet toimivat ULA-alueella. Valtakunnallisia televisiokanavia on kaksi. Televisio-ohjelmat tuotetaan digitaalisesti, mutta ne lähetetään maanpäällisessä verkossa analogisina. Radio- ja televisio- ohjelmia välitetään myös satelliittien kautta. 1990-luvulta lähtien Senegaliin on perustettu lukuisia kaupallisia ja yhteisöradioita sekä yksityisiä TV- asemia. Ne toimivat usein paikallisilla kielillä. Lisäksi välitetään ulkomaisten yleisradioyhtiöiden ohjelmia. ==Lähteet== ==Aiheesta muualla== * Radiodiffusion Télévision Sénégalaise Luokka:Julkisen palvelun mediayhtiöt Luokka:Senegalin kulttuuri Luokka:Televisioyhtiöt Luokka:Radioasemat Luokka:Vuonna 1939 perustetut radioasemat Luokka:Vuonna 1965 perustetut televisiokanavat
São Tomé ja Príncipen presidentti

São Tomé ja Príncipen presidentti on São Tomé ja Príncipen valtionpäämies. Presidentti valitaan suoralla kansanvaalilla, ellei kukaan ehdokkaista saa yi 50 % äänistä, voidaan käydä toinen kierros. Presidenttikauden pituus on viisi vuotta, sama henkilö voidaan valita korkeintaan kahdelle kaudelle. Viitattu 30.12.2018 Vuonna 2021 presidentiksi valittiin Carlos Vila Nova. Presidentillä ei juurikaan ole valtaa, vaan hän toimii yleensä sovittelijana hallituksen mahdollisissa ristiriidioissa. Toimeenpanevaa valtaa käyttää hänen sijaan maan pääministeri. Perinteisesti presidentti ja pääministeri ovat tulleet eri puolueista, eikä tämä ole perinteisesti ollut ongelma maan johtamisessa. Maan perustuslain mukaan presidentiksi valittavan henkilön tulee täyttää seuraavat ehdot: * vähintään 35-vuotias * syntyperäinen São Tomé ja Príncipen kansalainen * ei minkään toisen muun maan kansalainen * on asunut maassa pysyvästi vähintään 3 vuotta ennen ehdolle asettumistaan Presidentinlinna, joka sijaitsee São Tomén kaupungissa, ei ole avoinna yleisölle. == Luettelo São Tomé ja Príncipen presidenteistä == Nimi Kausi Manuel Pinto da Costa 1975 – 1991 Miguel Trovoada 1991–1995 Manuel Quintas de Almeida sotilasjuntta 15. – 21. elokuuta 1995 Miguel Trovoada 1995 – 2001 Fradique de Menezes 2001 – 2003 Fernando Pereira sotilasjuntta 16. – 23. heinäkuuta 2003 Fradique de Menezes 2003 – 2011 Manuel Pinto da Costa 2011 – 2016 Evaristo Carvalho 3. syyskuuta 2016 – 2. lokakuuta 2021 Carlos Vila Nova 2. lokakuuta 2021 – == Lähteet == * Luokka:Luettelot presidenteistä
Antero Viinikainen

Osmo Antero Viinikainen (s. 6. kesäkuuta 1941 Kotka) on suomalainen kirjailija, opettaja ja matkaopas.Kirjasampo : Antero Viinikainen Viinikaisen vanhemmat olivat Veikko Viinikainen ja Miili o.s. Viinamäki. Hän on opiskellut valtiotieteitä Helsingin yliopistossa ja työskennellyt muun muassa kansakoulunopettajana, sirkuksessa, atk-suunnittelijana, matkaoppaana ja sijoituskonsulttina. Viinikaisen kirja Aleksis Kivi ja Serbian prinsessa oli Finlandia-palkintoehdokkaana 1996. Viinikainen on asunut aiemmin 10 vuotta Oulussa ja nykyisin hän asuu Helsingissä. == Teoksia == * Joen kylä : romaani. WSOY 1995 * Aleksis Kivi ja Serbian prinsessa : seitsemän kertomusta, näytelmä ja alleviivatut selitykset : fiktio. WSOY 1996 * Iberian kuvat : romaani. WSOY 1999 * Kaksipääkotka ja 13 muuta kertomusta. WSOY 2000 * Kerrottu mies : romaani. WSOY 2003 * Sisiliskopalatsi. WSOY 2005 * Hyvän voitto : romaani. WSOY 2008 * Orgo : romaani. WSOY 2009 * Pentti Saarikosken toinen tuleminen : romaani. Like, Helsinki 2012 == Suomennoksia == * Jorge Volpi : Klingsoria etsimässä. WSOY 2002 (alkuteos En busca de Klingsor) == Palkinnot == * Tiiliskivi-palkinto 2009 == Lähteet == Luokka:Suomalaiset kirjailijat Luokka:Vuonna 1941 syntyneet Luokka:Elävät henkilöt
A’ana

A’ana on yksi Samoan hallintoalueista. Se sijaitsee Upolun saaren länsiosassa. Sen pinta-ala on 193 km² ja väkiluku oli vuoden 2016 väestönlaskennassa 23 265. == Lähteet == Luokka:Samoan alueet
Aiga-i-le-Tai

Aiga-i-le-Tai on yksi Samoan hallintoalueista. Se sijaitsee Upolun saaren länsiosassa. Sen pinta-ala on 27 km² ja väkiluku oli vuoden 2016 väestönlaskennassa 5 029. Hallintoalueeseen kuuluvat myös Apoliman, Manonon ja Nu’ulopan saaret. == Lähteet == Luokka:Samoan alueet
Atua

Atua on yksi Samoan hallintoalueista. Se sijaitsee Upolun saaren itäosassa. Sen pinta-ala on 413 km² ja väkiluku oli vuoden 2016 väestönlaskennassa 22 769. == Lähteet == Luokka:Samoan alueet
Gaga’emauga

Gaga’emauga on yksi Samoan hallintoalueista. Se sijaitsee Savai’in saaren koillisosassa. Sen pinta-ala on 223 km² ja väkiluku oli vuoden 2016 väestönlaskennassa 7 840. == Lähteet == Luokka:Samoan alueet
Gaga’ifomauga

Gaga’ifomauga on yksi Samoan hallintoalueista. Se sijaitsee Savai’in saaren pohjoisosassa. Sen pinta-ala on 365 km² ja väkiluku oli vuoden 2016 väestönlaskennassa 4 878. == Lähteet == Luokka:Samoan alueet
Palauli

Palauli on yksi Samoan hallintoalueista. Se sijaitsee Savai’in saaren eteläosassa. Sen pinta-ala on 523 km² ja väkiluku oli vuoden 2016 väestönlaskennassa 9 300. == Lähteet == Luokka:Samoan alueet
Satupa’itea

Satupa’itea on yksi Samoan hallintoalueista. Se sijaitsee Savai’in saaren eteläosissa. Sen pinta-ala on 127 km² ja väkiluku oli vuoden 2016 väestönlaskennassa 5 261. == Lähteet == Luokka:Samoan alueet
Hilkka Ravilo

Hilkka Eeva Ravilo (s. 18. marraskuuta 1940 Kiuruvesi) on suomalainen kirjailija.Kirjasampo : Hilkka Ravilo Ravilon vanhemmat olivat pienviljelijä Juho Arpiainen ja Liisa Reme. Hän kävi kansakoulun Kiuruvedellä sekä myöhemmin reikäkorttilävistys- , puhtaaksipiirustus- ja konekirjoituskurssit. Hän on työskennellyt kotiapulaisena, reikäkorttilävistäjänä, piirtäjä- konekirjoittajana, edustustilan emäntänä, hotellin keittiöapulaisena, miesten asuntolan siivoojana, puhelinvaihteen hoitajana, konekirjoittajana ja tekstinkäsittelijänä. Esikoisromaaninsa Kuin kansanlaulu hän julkaisi vuonna 1991. Ravilon kirja Mesimarjani, pulmuni, pääskyni oli Finlandia- palkintoehdokkaana 1997. Ravilo on asunut Kiuruvedellä vuoteen 1957 ja sittemmin hän on asunut Kuopiossa, Leppävirralla, Lohjalla ja viimeksi Heinävedellä. Elias kirjailijat : Hilkka Ravilo __NOTOC__ == Teoksia == * Kuin kansanlaulu : romaani. Sahlgren, Otalampi 1991 * Mesimarjani, pulmuni, pääskyni. Atena, Jyväskylä 1997 * Älä itke äitini, Atena, Jyväskylä 1999 * Yö yllä viljan. Atena, Jyväskylä 2001 * Pahan tytär : rikosromaani. Myllylahti, Suomussalmi 2005 * Kuolleet lehdet : rikosromaani. Myllylahti, Suomussalmi 2006 * Kylmät kädet : rikosromaani. Myllylahti, Suomussalmi 2007 * Muovikassimies : rikosromaani. Myllylahti, Suomussalmi 2009 * Nimeltään Eerika : rikosromaani. Myllylahti, Espoo 2012 * Terhi : romaani elämästä ja rikoksesta. Myllylahti, Espoo 2013 == Palkinnot == * Jaettu III palkinto Suomalaisen Kirjallisuuden Seuran järjestämässä Elämysten jäljillä -kirjoituskilpailussa. 1998 == Lähteet == == Aiheesta muualla == * Tuomo Karhun kirja-arvostelu Ravilon kirjasta Pahan tytär, Turun Sanomat 29.11.2005 Luokka:Suomalaiset kirjailijat Luokka:Vuonna 1940 syntyneet Luokka:Elävät henkilöt
Va’a-o-Fonoti

Va’a-o-Fonoti on yksi Samoan hallintoalueista. Se sijaitsee Upolun saaren koillisosissa. Sen pinta-ala on 38 km² ja väkiluku oli vuoden 2016 väestönlaskennassa 1 621. == Lähteet == Luokka:Samoan alueet
Vaisigano

Vaisigano on yksi Samoan hallintoalueista. Se sijaitsee Savai’in saaren luoteisosissa. Sen pinta-ala on 178 km² ja väkiluku oli vuoden 2016 väestönlaskennassa 6 543. == Lähteet == Luokka:Samoan alueet
Taina Sampakoski

Taina Sampakoski (s. 1957) on suomalainen kirjailija ja opettaja.Seppo Järvisen arvostelu Sampakosken Ikoni-romaanista, Kiiltomato - kirjallisuuskritiikin verkkolehti 14.2.2007 Sampakosken esikoisromaani Ikoni oli Finlandia-palkintoehdokkaana 2006. Romaanin pohjana oli Sampakosken Jyväskylän avoimen yliopiston luovan kirjoittamisen kurssilla lopputyönä kirjoittama novelli jonka hän laajensi romaaniksi. Sampakoski on opettanut suomen kieltä peruskoululaisille Kalixissa Ruotsissa.Puun takaa Finlandia- ehdokkaaksi, Kaleva 17.11.2006 Sampakosken isä on kestävyysjuoksija Väinö Koskela. == Teoksia == * Ikoni : romaani. Tammi 2006 == Lähteet == Luokka:Suomalaiset kirjailijat Luokka:Suomalaiset opettajat Luokka:Vuonna 1957 syntyneet Luokka:Elävät henkilöt
Nivalan rautatieasema

Nivalan rautatieasema () on rautatieliikennepaikka Suomen rataverkolla Iisalmi–Ylivieska-radan varrella Nivalassa. Asemalla pysähtyvät Ylivieskan ja Iisalmen väliset taajamajunat. Nivala avattiin liikenteelle 1. joulukuuta 1925, kun Haapajärven ja Ylivieskan välinen rataosuus avattiin. Nivalan asemarakennus rakennettiin Jarl Ungernin piirustusten mukaan. Samoilla piirustuksilla rakennettiin myös Haapajärven ja Kiuruveden asemat. Sotien jälkeen Nivalan asemaa laajennettiin useaan kertaan. Lipunmyynti asemalla loppui kesäkuussa 2001.Lipunmyynti loppuu Kontiomäen asemalla (Arkistoitu versio) VR. Vuonna 2007 asemarakennus siirtyi Senaatti-kiinteistöille ja sitä kautta myyntiin. Asemarakennuksessa on nykyään hotellitoimintaa. == Lähteet == == Aiheesta muualla == *VR: Nivalan rautatieasema *Vaunut.org: Kuvia Nivalan rautatieasemalta Luokka:Pohjois-Pohjanmaan henkilöliikenteen rautatieliikennepaikat
Turkka Hautala

Turkka Hautala (s. 1981 Salo) on suomalainen kirjailija. Salosta kotoisin oleva Hautala asuu nykyisin Helsingissä. Hän on työskennellyt muun muassa grillimyyjänä, lehtimiehenä, kustannustoimittajana ja postinkantajana. Hautalan esikoisromaani Salo oli Finlandia-palkintoehdokkaana 2009 ja hänelle myönnettiin samana vuonna Kalevi Jäntin palkinto. Gummerus kirjailijat : Turkka Hautala Kirjasampo : Turkka Hautala Hautalan kolmas teos Kansalliskirja sai Kaarlen palkinnon vuonna 2013. == Teoksia == * Salo : romaani. Gummerus 2009 * Paluu : romaani. Gummerus 2011 * Kansalliskirja. Gummerus 2012 * Jarno Vesala : vuoden nuori taiteilija 2013 – the young artist of the year 2013 ; toimittajat Tapani Pennanen, Marjut Villanueva ; tekstit Turkka Hautala ym. ; käännökset Jüri Kokkonen ; valokuvat Paavo Lehtonen, Jarno Vesala, Yehia Eweis. Tampereen taidemuseon julkaisuja 158. Tampereen taidemuseo, Tampere - Aboa Vetus & Ars Nova, Turku 2013 == Suomennoksia == * Rebecca Stott : Veden muisti ; suomentaneet Emma Murros ja Turkka Hautala. Avain, Helsinki 2011 (alkuteos Ghostwalk) == Palkinnot == * Kalevi Jäntin palkinto 2009 romaanista Salo * Kaarlen palkinto 2013 teoksesta Kansalliskirja == Lähteet == Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1981 syntyneet Luokka:Elävät henkilöt
Sinkkisyanidi

Sinkkisyanidi (Zn(CN)2) on sinkki- ja syanidi-ionien muodostama epäorgaaninen ioniyhdiste. Yhdistettä käytetään päällystettäessä muita metalleja elektrolyyttisesti sinkillä ja reagenssina orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa sinkkisyanidi on valkoista kiteistä ainetta. Yhdiste on veteen liukenematonta, eikä se liukene myöskään orgaanisiin liuottimiin. Syanidiliuoksiin sinkkisyanidi sen sijaan liukenee muodostaen kompleksisen tetrasyanosinkaatti-ionin ([Zn(CN)4])2-. Muiden syanidien tavoin aine on erittäin myrkyllistä.Harry Heaney, Shicheng Shi & Michal Szostak: Zinc Cyanide, e-EROS Encyclopedia of Reagents for Organic Synthesis, John Wiley & Sons, New York, 2018. Teoksen verkkoversio Viitattu 30.12.2018. Sinkkisyanidia voidaan valmistaa liuottamalla sinkkioksidia vetysyanidin vesiliuokseen tai saostamalla vesiliukoisen sinkkisuolan liuoksesta alkalimetallisyanidien avulla. Yhdistettä muodostuu myös syanogeenin ja metallisen sinkin välisellä reaktiolla. :ZnO + 2 HCN → Zn(CN)2 \+ H2O Sinkkisyanidia käytetään päällystettäessä elektrolyyttisesti muita metalleja sinkillä. Sitä on käytetty myös palamattomissa maaleissa. Orgaanisen kemian synteeseissä sitä käytetään Gattermann-reaktioissa ja syanoenamiinien ja syanosilyylieettereiden valmistukseen. ==Lähteet== Luokka:Sinkkiyhdisteet Luokka:Syanidit
Brodequin

Brodequin on yhdysvaltalainen brutaalia death metalia soittava yhtye. Yhtyeen perustivat vuonna 1998 veljekset Jamie ja Michael Bailey, ja sen kotipaikka on Knoxvillen kaupunki Tennesseen osavaltiossa. Yhtye on julkaissut urallaan kolme studioalbumia. == Diskografia == ===Studioalbumit=== * * * * Harbinger of Woe (2024) ===EP:t ja split-albumit=== * * * Perpetuation of Suffering (2021) == Aiheesta muualla == * Yhtyeen viralliset Facebook -sivut == Lähteet == Luokka:Yhdysvaltalaiset brutaalit death metal -yhtyeet
Mikaela Sundström

Mikaela Sundström (s. 1971 Lapinjärvi) on suomenruotsalainen Inkoossa asuva juristi ja kirjailija. Hän on työskennellyt lasten tv-ohjelmien parissa (Buu- klubben) ja tehnyt näytelmien käsikirjoituksia. Sundströmin kirja Dessa himlar kring oss städs oli Finlandia-palkintoehdokkaana 1999. Kirjasampo : Mikaela SundströmMöt finlandssvenska författare : Mikaela Sundström == Teoksia == * Dessa himlar kring oss städs. Söderström, Helsingfors 1999, ilmestynyt suomeksi Katriina Savolaisen kääntämänä nimellä Alati taivaat. Tammi 2000 * Linnéa och änglarna text Mikaela Sundström ; bild Linda Bondestam. Söderström, Helsingfors 2003, ilmestynyt suomeksi Marja Kyrön kääntämänä nimellä Linnea ja Äiti Enkeli. Tammi 2003 * Till alla hästar och till vissa flickor : roman. Söderström, Helsingfors 2004 * Min bror Lev ; text Mikaela Sundström ; bild Linda Bondestam. Söderström, Helsingfors 2007, ilmestynyt suomeksi Hannele Huovin kääntämänä nimellä Veljeni Leevi. Tammi 2007 * De vackra kusinerna : roman. Söderström, Helsingfors 2008 == Palkinnot == * Akateemisen suosituin esikoisteos 1999 * Svenska Litteratursällskapet, Akademens debutantpris 2000 == Lähteet == Luokka:Suomenruotsalaiset kirjailijat Luokka:Suomalaiset juristit Luokka:Vuonna 1971 syntyneet Luokka:Elävät henkilöt
Manabu Horii

Manabu Horii (s. 19. helmikuuta 1972 Muroran) on japanilainen pikaluistelun olympia- ja MM-mitalisti, jonka uran huippuvuodet olivat 1990-luvulla. Hän oli erikoistunut sprinttimatkoille. Horii saavutti olympiapronssia 500 metrin kilpailussa Lillehammerissa 1994. Vuonna 1995 hän sijoittui sprinttereiden MM- kilpailuissa kahdeksanneksi ja vuonna 1996 hän saavutti pronssia. Vuoden 1996 matkakohtaisissa MM-kilpailuissa hän oli 1 000 metrillä viides ja 500 metrillä kuudes. Vuonna 1997 Horii saavutti uransa ainoan maailmanmestaruuden matkakohtaisten MM-kilpailujen 500 metrillä Varsovassa. Samojen kisojen 1 000 metrillä hän sijoittui kahdeksanneksi. Naganon olympialaisissa 1998 hän oli 500 metrillä 13:s ja 1 000 metrillä 17:s. Samana vuonna hän sijoittui sprinttereiden MM-kilpailuissa kuudenneksi. Vielä vuonna 2001 Horii sijoittui matkakohtaisten MM-kilpailujen 500 metrillä neljänneksi ja sprinttereiden MM- kilpailuissa kahdeksanneksi. Salt Lake Cityn olympialaisissa 2002 hän oli 500 metrillä 14:s ja 1 000 metrillä 22:s. Maailmancupin yhteispisteissä Horii oli paras 500 metrillä kaudella 1995–1996 ja 1 000 metrillä kaudella 1996–1997. Hän paransi 1 000 metrin maailmanennätystä kahdesti: 1. maaliskuuta 1996 hän teki ajan 1.11,67 ja 22. marraskuuta 1997 ajan 1.10,63, molemmat Calgaryssä. Hän teki sprinttipisteiden maailmanennätyksen 143,425 Calgaryssä 1.–3. maaliskuuta 1996. == Lähteet == Luokka:Japanilaiset pikaluistelijat Luokka:Japanilaiset olympiamitalistit Luokka:Vuonna 1972 syntyneet Luokka:Elävät henkilöt
Turo Kuningas

Turo Kuningas (s. 1974)Syntymävuosi Fennicasta on suomalainen Tampereella asuva kirjailija. Kirjasampo : Turo Kuningas __NOTOC__ == Teoksia == * Työkalupakki : välineitä. WSOY 2008 * Tähtipölyä. WSOY 2012, osa kirjan esseistä julkaistu aiemmin Image-lehdessä. * Välityö. WSOY 2018 * Kutvonen In Space. WSOY 2021 == Palkinnot == * Kalevi Jäntin palkinto 2008 kirjasta Työkalupakki == Lähteet == == Aiheesta muualla == * Turo Kuningas viipaloi maailman puppugeneroidut palaset kolhuja pelkäämättä, Aamulehti 21.3.2018 Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1974 syntyneet Luokka:Elävät henkilöt
Marja-Liisa Heino

Marja-Liisa Heino (s. 1969) on suomalainen Nokialla asuva kirjailija ja kirjastotyöntekijä. Heino valmistui yhteiskuntatieteiden maisteriksi 1998. Hän on julkaissut kuusi rikoskirjaa.DekkariNetti : Marja-Liisa Heino == Teoksia == * Enkelimies. WSOY 2006 * Suomen suuntaan. WSOY 2008 * Niemisen tyttövainaan tapaus. WSOY 2011 * Astuit väärään autoon. WSOY 2013 * Älä tähti putoa. WSOY 2015 *Puhu silmilleni. Kustannus-Mäkelä 2019 == Palkinnot == * Kunniamaininta scifi-novellista Katsoi silmin tuhminkin Portti-lehden novellikilpailussa vuonna 1998 * Kalevi Jäntin palkinto 2008 kirjasta Suomen suuntaan == Lähteet == == Aiheesta muualla == * Kirjailijan kotisivut Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1969 syntyneet Luokka:Elävät henkilöt
Ljubljana (1938)

Ljubljana oli Jugoslavian kuninkaallisen laivaston vuonna 1938 vesillelaskettu Beograd-luokan hävittäjä, joka palveli toisessa maailmansodassa. == Valmistus == Alus tilattiin Yarrow'n telakalta Kraljevicasta, missä köli laskettiin vuonna 1936. Alus laskettiin vesille 28. kesäkuuta 1938 ja otettiin palvelukseen joulukuussa 1939.Whitley 1988 s. 312 == Palvelus == Ljubljana ajoi riutalle Sibenikin sataman edustalla 24. tammikuuta 1940, ja sen kylki repeytyi. Alus pyrki satamaan, mutta upposi miehistön uidessa maihin. Ainoastaan yksi miehistönjäsen sai surmansa. Aluksen päällikkö pidätettiin tutkimusten ajaksi.Examiner Akselivallat hyökkäsivät Jugoslaviaan huhtikuussa 1941, ja Italian laivasto valtasi aluksen 17. huhtikuuta sen ollessa edelleen Tivatin varikon telakalla korjattavana. Alus hinattiin Kotorinlahdelle ja edelleen Rijekaan kunnostettavaksi. Sen valonheitin poistettiin ja korvattiin 37 millimetrin tykillä. Myös taaempi tulenjohtolaite poistettiin. Aluksen 40 millimetrin ilmatorjuntatykit korvattiin viidellä Bredan 20 millimetrin 65 pituuskaliiperin Model 35 -tykeillä. Savuhormien hatut leikattiin.Whitley 1988 s. 186 Kunnostettu alus liitettiin loka- tai marraskuussa 1942 Regia Marinaan nimellä RN Lubiana. Se oli saattuetehtävissä vuosina 1942–1943 ja vuoden 1943 alusta Tunisian huoltosaattueiden suojana. Alus osallistui 9. helmikuuta – 22. maaliskuuta 1943 joukkojen siirtoihin Pohjois-Afrikan ja Italian välillä. Tehtävästä vapauduttuaan 27. maaliskuuta se suojasi jälleen huoltokuljetuksia, mutta tuhoutui ajettuaan karille Tunisian rannikolla 1. huhtikuuta 1943. ==Lähteet== * * === Viitteet === Luokka:Beograd-luokan hävittäjät
Vétroz

Vétroz on kunta Sveitsissä Valais’n kantonissa. Siellä on runsaat 6 000 vakinaista asukasta. Vétroz on yksi Contheyn hallinnollisen alueen () viidestä kunnasta. == Sijainti == Vétroz sijaitsee Valais’n ranskankielisessä osassa Sionista viitisen kilometriä länteen. Vétroz muodostaa yhtenäisen taajama- alueen lähinaapuriensa, Contheyn ja Ardonin kanssa. Etelässä kunnan rajana on Rhônejoki. Vétrozin pohjoisimmat osat ovat Les Diablerets -vuorella yli kahden kilometrin korkeudessa. == Talous == Vétroz on viininviljelyaluetta: Rhônen laakson pohjoisrinteellä on viinitarhoja 1,7 neliökilometriä. == Liikenne == Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Vétrozin kautta. Sionista Martignyyn liikennöivät postiautot kulkevat Vétrozin kautta. == Lähteet == * === Viitteet === == Aiheesta muualla == * Luokka:Valais’n kunnat
Erik Gustaf Boström

Erik Gustaf Boström (11. helmikuuta 1842 – 21. helmikuuta 1907) oli ruotsalainen poliitikko. Hän toimi maansa pääministerinä kaksi kertaa, ja lisäksi ulkoministerinä, valtiovarainministerinä ja kansanedustajana. Boström opiskeli Uppsalan yliopistossa, mutta vanhempiensa kuoleman jälkeen palasi hoitamaan suvun sääntöperintötilaa. Lähiseudun maanviljelijät kunnioittivat häntä ja äänestivät Boströmin valtiopäiväedustajakseen vuonna 1876. Tuohon aikaan keskustalainen maaseudun puolue oli voimissaan, mutta sen veropolitiikasta oli kiistoja. Boströmillä sanottiin olevan talonpoikaisjärkeä, kammo byrokratiaa kohtaan ja kyky ymmärtää maanviljelijöiden huolia. Puolue hajosi 1883, ja Boström liittyi niin kutsuttuun Uuteen keskustaan. Vuonna 1891 Boströmistä tuli pääministeri. Tuohon aikaan Ruotsin politiikassa kiisteltiin vapaakaupan ja protektionismin välillä, ja Boström kannatti protektionismia. Boströmin erityisenä tavoitteena oli sotavoimien vahvistaminen. Hän sai valtiopäivät luopumaan vanhasta ruotujaosta ja siirtymään lähemmäksi yleistä asevelvollisuutta. Toisella pääministerikaudellaan Boström yritti turhaan laajentaa äänioikeutta kaikille 25 vuotta täyttäneille miehille. Hän ei myöskään onnistunut säilyttämään Ruotsi-Norjan personaaliunionia. Norjalaiset kokivat, että heidän maataan kohdeltiin siirtomaana eikä tasaveroisena valtioliittokumppanina. == Lähteet == Luokka:Ruotsin pääministerit Luokka:Ruotsin ulkoministerit Luokka:Ruotsin valtiovarainministerit Luokka:Vuonna 1842 syntyneet Luokka:Vuonna 1907 kuolleet
Cyathea weatherbyana

Cyathea weatherbyana on saniaispuihin kuuluva kasvilaji. Se on Galápagossaarten kotoperäinen kasvi. Sitä kasvaa saariston korkeimmilla kohdilla niin sanotulla pampavyöhykkeellä. Se on vyöhykkeen ainoa puumaisesti kasvava kasvi. Se voi kasvaa jopa kolmemetriseksi, ja sen halkaisija voi olla lähes 30 senttimetriä. == Lähteet == Luokka:Saniaispuukasvit
Redditch

Redditch on noin asukkaan kaupunki ja borough Worcestershiren kreivikunnassa läntisessä Keski-Englannissa, Avoniin virtaavan Arrowjoen laaksossa. Se on Worcestershiren toiseksi suurin kaupunki ja sijaitsee 24 kilometriä Birminghamista etelään ja 27 kilometriä Worcesterista koilliseen. Redditch tunnettiin aikaisemmin neuloista ja Royal Enfieldin moottoripyöristä, mutta nykyisin sen asukkaat saavat elantonsa kevyemmästä teollisuudesta ja vähittäiskaupasta – kaupunkia pitävät pääpaikkanaan auton- ja lentokoneenosia valmistava GKN ja jälleenmyyjäketju Halfords. == Historia == Nykyisen Redditchin paikalla oli alkuaan Feckhamin tammimetsä sekä Osmerleyn ja Bordesleyn kylät. Sisterssiläismunkit saivat vuonna 1141 ilmeisesti keisarinna Matildelta luvan perustaa sinne luostarin, jonka he nimesivät Bordesleyn Pyhän Marian luostariksi. Kylien talot jouduttiin purkamaan, sillä munkit muuttivat joen kulkua ohjatakseen vettä kalalammikkoon ja vesimyllyyn. Vuoteen 1349 mennessä luostaria ympäröivä asutuskeskus oli saanut nimen La Rededitch, joka mahdollisesti viittasi Arrowjoen punertavaan savipenkkaan. Henrik VIII:n lakkautettua Englannin luostarilaitoksen Bordesleyn luostari suljettiin 1538 ja sen maat päätyivät Lordi Windsorille. Kyläläiset muuttivat kauemmas joesta ja perustivat uuden kylän nykyisen Redditchin keskustan paikalle. Luostarista jäi jäljelle vain Pyhän Tapanin kappeli, joka korvattiin vuonna 1855 Pyhän Tapanin kirkolla. Redditchin asukkaat saivat pitkään elantonsa kotiteollisuudesta ja läheisistä metsistä, mutta vähitellen neulantuotannosta tuli kylän tärkein elinkeino – vanhin kirjallinen todiste tästä on peräisin vuodelta 1639. Pian Arrowjoen rannoille kohosi useita neulatehtaita. Neulatehtaista on säilynyt nykypäiviin vain museona toimiva Forge Mill (1730), joka on tiettävästi ainoa vesivoimalla toimiva neulatehdas maailmassa. Neulojen lisäksi kaupungissa alettiin valmistaa myös ongenkoukkuja ja muita kalastusvälineitä sekä jousia. Enfield Cycle Company perusti kaupunkiin 1800-luvun lopussa tehtaan, jossa valmistettiin Royal Enfield -merkkisiä moottoripyöriä, polkupyöriä, ruohonleikkureita ja maamoottoreita. Tehdas suljettiin kuusikymmenluvun lopussa. Vuonna 1964 Redditchistä alettiin kehittää uutta kaupunkilähiötä Birminghamin nopeasti kasvavalle väestölle parlamentin antaman New Towns -asetuksen mukaisesti. Kaupunkiin kaavoitettiin uusia asuin- ja teollisuusalueita, ja sen keskustaan rakennettiin Kingfisher- ostoskeskus. == Lähteet == == Aiheesta muualla == Luokka:Asutut paikat Worcestershiressä Luokka:Englannin kaupungit Luokka:Worcestershiren hallinnolliset alueet Luokka:Englannin hallintopiirit
KJT Haukat

KJT Haukat ry on Keravan, Järvenpään ja Tuusulan juniorijääkiekkoyhdistysten 1.5.2017 muodostama yhdistys, jonka jäseniä ovat Shakers Juniorit ry, Tuusulan Juniorikiekko ry, TuusKiekko ry sekä Jääurheiluseura Haukat ry. Kaikki edellä mainitut yhdistykset ovat Suomen jääkiekkoliiton jäsenseuroja. KJT Hockeyn ja Järvenpään Haukkojen yhteisjoukkueet ovat osallistuneet C2-A - ikäluokkien sarjoihin kaudesta 2015-2016 alkaen. Kauden 2018-2019 alusta KJT Haukat- joukkueilla on ollut yhtenäinen uusi peliasu ja oma logo. Joukkueita eri juniori-ikäluokissa on kahdesta kolmeen ja tasoittain ne on nimetty seuraavasti: * KJT Haukat * KJT Haukat Akatemia * KJT Haukat Team Yhdistyksen alaisuudessa toimii nykyisin myös naisten ja miesten edustusjoukkueet. Yhdistyksen rahaliikenne ja urheilutoiminnan päätöksenteko on alistettu Jääurheiluseura Haukat ry:n ja KJT Hockey ry:n taloudenhoitajille ja hallituksille. Yhdistyksen ikäluokat ja pelijoukkueet toimivat hallinnollisesti ja taloudellisesti sen jäsenseuran alaisuudessa, jonka toimintapaikalla joukkue toimii. Joukkueet toimivat paikkakunnittain seuraavasti: * Miesten edustusjoukkue (Kerava, II-divisioona) * Naisten edustusjoukkue (Kerava, Naisten Liiga) * A-juniorit (Järvenpää) * B-juniorit (Kerava) * B2-juniorit (Kerava) * C-juniorit (Tuusula, Hyrylä) * C2-juniorit (Järvenpää) == KJT Haukat-joukkueiden menestys valtakunnan tasolla == === Kausi 2017-2018 === Ikäluokka Sarjataso Sijoitus Pääalmentaja A-juniorit (1999-1997) Nuorten Mestis 4. Jani Manninen B-juniorit (2000-syntyneet) B-nuorten Mestis 1. Arto Sieppi B2-juniorit (2001-syntyneet) B2-nuorten SM 1. Vladislav Bespomoschchnov C-juniorit (2002-syntyneet) C-nuorten Mestis 1. Jami Kauppi C2-juniorit (2003-syntyneet) C2 AAA, Lohko 2 7. Timo Saavalainen === Kausi 2018-2019 === Ikäluokka Sarjataso Sijoitus Päävalmentaja Miesten edustusjoukkue II-Divisioona Tapio Karimies Naisten edustusjoukkue Naisten Liiga Mikko Touronen A-juniorit (2000-1998) Nuorten Mestis Jami Kauppi B-juniorit (2001-syntyneet) B-nuorten Mestis Arto Sieppi B2-juniorit (2002-syntyneet) B2-nuorten Mestis Vladislav Bespomoschchnov C-juniorit (2003-syntyneet) C-nuorten Mestis Timo Saavalainen C2-juniorit (2004-syntyneet) C2 AAA, Lohko 1 Pekka Siikala Luokka:Suomalaiset jääkiekkoseurat Luokka:Keravalaiset urheiluseurat Luokka:Tuusulalaiset urheiluseurat‎ Luokka:Järvenpääläiset urheiluseurat‎ Luokka:Vuonna 2017 perustetut urheiluseurat
Zinsou-säätiö

pienoiskuva|Zinsou-säätiön bussi. thumb|Cyprien Tokoudagba, Mamiwata, 2007 Ouidahin taidekeskuksen pihalla. Zinsou-säätiö () on yksityinen vuonna 2005 Cotonoussa Beninissä perustettu säätiö. Se suuntautuu sosiaaliseen toimintaan ja kulttuuriin ja se on omistettu Afrikan nykytaiteelle. Säätiö hyödyttää Beninin kulttuuria. == Historia == Hankkeen käynnisti Cotonoussa vuonna 2005 Marie-Cécile Zinsou (s. 1982), joka on valmistunut taidehistorioitsijaksi. Hänen isänsä on liikemies Lionel Zinsou, ja hänen isosetänsä on entinen Beninin presidentti Emile-Derlin Zinsou. Säätiön ensimmäinen vaihe on omistettu beniniläiselle nykytaiteelle. Säätiön tavoitteena ei ole markkinoida taideteoksia kuten gallerioissa, vaan välittää taidetta yhdessä muiden kansainvälisten instituutioiden kanssa. Säätiö on tuonut esille ensimmäisen kahdeksan toimintavuoden aikana tuhansia nykytaiteen teoksia teoksia ja saanut neljä miljoonaa kävijää, joista suurin osa on ollut koululaisia. Se on järjestänyt taidenäyttelyitä, julkaissut kirjoja ja osallistunut yhteistyöhön Regard Bénin, festivaalin tuottamisessa, josta tuli Beninin biennaali vuonna 2012. Zinsou-säätiö järjestää lapsille ateljeetyöpajoja, tanssityöpajoja, valokuvaustyöpajoja ja edistää beniniläisen taiteen kehittymistä sekä nuorten koulutuspolitiikkaa. Säätiö on myös avannut kaksi minikirjastoa Cotonouhun. === Ouidahin filiali === Marraskuussa 2013 Zinsou-säätiö avasi nykytaiteen museon Ouidahissa brasilialaistyylisessä rakennuksessa nimeltä Maison du Brésil, joka esittelee teoksia sen kokoelmasta. Esillä on ollut sekä paikallisten, että kansainvälisten taiteilijoiden teoksia, kuten Romuald Hazoumé, Cyprien Tokoudagba, Frédéric Bruly-Bouabré, George Lilanga, Samuel Fosso, Seyni Awa Camara, Jean-Dominique Burton, Malick Sidibé, Seydou Keïta, Bruce Clarke, Chéri Samba, Mickäel Bethe Selassie, Aston, Kifouli Dossou ja Solly Cissé. Vuonna 2015 säätiöllä oli 63 työntekijää. Säätiön budjetti on noin 800 000–1 milj. euroa, joka rahoitetaan yksityisistä lahjoitusvaroista. Kävijöistä 80 prosenttia oli alle 20-vuotiaita. == Palkinnot == * Vuonna 2014 säätiölle myönnettiin Praemium Imperialen vuosittainen avustus nuorten taiteilijoiden auttamiseksi. == Lähteet == == Aiheesta muualla == * Viralliset verkkosivut * * * Luokka:Säätiöt Luokka:Beninin taide
Henri de la Rochejaquelein

Henri de la Rochejaquelein (1772 Saint-Aubin de Baubigné – 28. tammikuuta 1794 Nuaillé)La Rochejaquelein (Henri du Vergier, comte de), Dictionnaire de l'Histoire de France, s. 689, Encyclopédie Larousse. Viitattu 30.12.2018.LA ROCHEJAQUELEIN Henri de (1772-28 janvier 1794) Tombes et sepultures dans les cimetières et autres lieux. Viitattu 30.12.2018. oli ranskalainen kreivi, joka toimi yhtenä vastavallankumouksellisen Vendéen kapinan komentajista. La Rochejaquelein kuului vanhaan aatelissukuun, joka oli vaikutusvaltainen Poitoun seudulla.Nordisk familjebok (1911), s. 1242–1243 Runeberg.org. Viitattu 30.12.2018. Hänet kasvatettiin sotilasuralle ja hänestä tuli vain 13-vuotiaana armeijan aliluutnantti. Hän liittyi vuonna 1792 kuningas Ludvig XVI:n henkivartiokaartiin ja osallistui elokuussa Tuileries’n palatsin puolustukseen monarkian kukistuessa. Tasavallan perustamisen jälkeen La Rochejaqueleinin isä ja veljet pakenivat Ranskasta, mutta hän itse palasi kotiseudulleen Vendéehen. Hän liittyi maaliskuussa 1793 puhjenneeseen tasavallan vastaiseen talonpoikien kapinaan, ja kohosi pian kapinallisten katolisen ja kuninkaallisen armeijan esikuntaan. Maurice d’Elbéen haavoituttua Cholet’n taistelussa la Rochejaquelein valittiin 19. lokakuuta 1793 nuoresta iästään huolimatta kapina-armeijan uudeksi ylikomentajaksi (généralissime). La Rochejaquelein löi tasavallan armeijan Lavalissa 26. lokakuuta ja vei sen jälkeen joukkonsa pohjoiseen Bretagnen rannikolle, jossa niiden oli tarkoitus yhdistää voimansa mahdollisten englantilaisten maihinnousujoukkojen kanssa. Hänet kuitenkin lyötiin takaisin Granvillen edustalta 14. marraskuuta. Paluumatkalla hän voitti eräitä pieniä kahakoita, mutta kärsi tappion Angersissa 4. joulukuuta ja Le Mansissa 12. joulukuuta. La Rochejaquelein kuoli Nuaillén lähellä tammikuussa 1794, kun antautumassa ollut tasavaltalaissotilas yllättäen ampui hänet. Paikalle haudattu ruumis löydettiin vuonna 1816 ja haudattiin uudelleen hänen kotipaikkakunnalleen. Henri de la Rochejaqueleinin veljiä olivat kenraaleina toimineet ja markiisin arvon saaneet Louis ja Auguste du Vergier de La Rochejaquelein. ==Lähteet== ==Aiheesta muualla== Luokka:Ranskalaiset sotilaat Luokka:Kapinajohtajat Luokka:Ranskan suuren vallankumouksen henkilöt Luokka:Ranskalaiset kreivit Luokka:Vuonna 1772 syntyneet Luokka:Vuonna 1794 kuolleet